Omnis homo quandiu in salo præsentis vitæ agonizat, summa vi, summoque ingenio studere debet, ut ex reditibus quas juræ hereditario possidere videtur æterna premia mercetur. Igitur notum sit omnibus, tam presentibus quam futuris, quod ego Stephanus, reminiscens pondus meorum peccaminum, dono Deo et sanctis apostolis ejus Petro et Paulo, et loco qui dicitur Cluniacus, cui preest domnus Odilo abba, aliquid ex rebus meis quæ sunt site in pago Maticensi, in villa Aziaco: hoc est curtilum indominicatum, ubi Tedgerius stat; terminat a mane via publica, a medio die de ipsa hereditate, a sero via publica, a certio terra Sancti Petri. Infra isto terminio, sicut insertum est, ita dono Deo pro remedio animæ meæ, et pro emendatione pro quodam servo cujus pedem amputavi. Dono etiam quendam servum, nomine Boninum; fatiantque monachi Sancti Petri quod voluerint ab hodierno et deinceps de omnibus. Si quis contra hanc donationem aliquam litem intulerit, auri untias XXX persolvat. Actum Cluniaco publicæ. S. Stephani, qui fieri firmarique rogavit. S. Aldrici clerici. S. Stephani. S. Heldini. S. Bernaldi. S. Lanberti. S. Duranni. S. Gundulfi. S. Oddoni. Data mense septembri, regnante Rodberto rege anno II. Ebrardus levita scripsit.